**20 decembrie 2021**

**Comunicat de presă**

Grupul KMG International N.V. (din care fac parte Rompetrol Rafinare și Rompetrol Well Services) ia act de relatările recente din mass-media din Polonia și România, privind interesul manifestat de Polski Koncern Naftowy Orlen SA (PKN Orlen) și Chimcomplex (CHOB) față de business-ul Grupului KMG International.

Ocazional, Grupul KMG International se angajează în discuții cu diferite părți cu privire la unele potențiale tranzacții și/sau cooperări, care vizează diferite oportunități de dezvoltare, în măsura în care o astfel de colaborare poate aduce valoare adăugată sau sinergie activităților KMG International.

În prezent, nicio tranzacție nu se află într-o etapă definitivă și nu există o certitudine că va avea loc vreo tranzacție cu oricare dintre potențialii parteneri.

**Departamentul de Comunicare și Relații Publice**

**KMG International**